Retningslinjer for vurdering

Dokumentansvar: Seksjon for opplæring i skole

Godkjent av: Godkjent av seksjonssjef

Versjon: 2.0

Plassering QM+:: RFK Reglement/prosedyrer, opplæring

**Dokumenthistorikk**

|  |  |
| --- | --- |
| **År** | **Dokumenter** |
| 200920122013201520162017 | Fylkeskommunale retningslinjer for vurderingNye fylkeskommunale retningslinjer med utgangspunkt i Vurdering for læringRevidert og utvidet utgåve Oppdatering og revidering i henhold til endringar i Forskrift til opplæringslova 10.08.2015Oppdatering 09.08 i samsvar med Fraværsgrense Udir-3-2016Oppdatering 25.04 i samsvar med Forskrift til opplæringslova 01.08.2016 og rundskriv Udir-5-2016 |

Typografi

Ordinær tekst Kortfatta resymé av gjeldande lover og forskrifter

Kursiv Sitat frå forskrift til opplæringslova, frå utdanningsdirektoratets kommentarar til forskrifta og frå læreplanar

Boks Opplæringsavdelinga si framheving og oppsummering av innhald som er særs viktig

Blå understrekning Lenke til internettadresse eller til punkt i dokumentet

Forkorta ord og uttrykk

RFK Rogaland fylkeskommune

Udir Utdanningsdirektoratet

f Forskrift til opplæringslova, eks f§ 3-7

l Lov i opplæringslova, eks l§ 5-1

IOP Individuell opplæringsplan

Retningslinjene for vurdering i Rogaland fylkeskommune bygger på kapittel 3 i Forskrift til opplæringslova. Forskrifta gjeld for heile det 4-årige løpet i vidaregåande opplæring. Derfor er lærarar og instruktørar nemnt under eitt, det same gjeld for elevar, lærlingar og lærekandidatar.

Formålet med retningslinjene er:

* å gi ei samla og heilskapleg oversikt over føringar for vurderingspraksis på grunnlag av gjeldande lov og forskrift
* å medverke til rettferdig og likeverdig sluttvurdering av elevar, lærlingar og lærekandidatar ved alle dei fylkeskommunale vidaregåande skolane og i lærebedriftene i Rogaland
* å gi leiinga ved den enkelte skole og lærebedrift mandat til å utvikle gode system og rutinar i vurderingsarbeidet som er i samsvar med lovverket
* å beskrive kjenneteikn på god underveis- og sluttvurdering

Retningslinjene er utforma i samsvar med den nasjonale satsinga Vurdering for læring og Forskrift til opplæringslova med tilhøyrande kommentarar og presiseringar frå Utdanningsdirektoratet.

Elevar, lærlingar og lærekandidatar lærer best når dei

1. **forstår kva dei skal lære og kva som er forventa av dei**
2. **får tilbakemeldingar som fortel dei om kvaliteten på arbeidet eller prestasjonen**
3. **får råd om korleis dei kan forbetre seg**
4. **er involvert i eige læringsarbeid ved blant anna å vurdere eige arbeid og eiga utvikling**

Ei utdjuping av prinsippa for vurdering finn ein i vedlegg og på [Utdanningsdirektoratets nettside om vurdering](http://www.udir.no/Vurdering-for-laring/).

Skal dei fire prinsippa kunne praktiserast, er føresetnaden at den enkelte skole og lærebedrift utarbeider:

* konkretiseringar av kompetansemål i læreplanane
* kjenneteikn på måloppnåing (vurderingskriterier), det vil seie ei framstilling av kva som kjenneteiknar kvaliteten på kompetansen på ulike nivå sett i høve til aktuelle kompetansemål og tilpassa arbeidsoppgåvene som elev/lærling skal utføre

Føringane som er gitt i dette dokumentet gjeld f.o.m. hausten 2012, og er revidert i 2013 og i 2015.

Stavanger, 25.11. 2015.

Joar Loland

Fylkesdirektør for opplæring

Randi Hummervoll Catrine Utne Pettersen

Seksjonssjef for opplæring i skole Seksjonssjef for fag- og yrkesopplæring

 INNHALD

|  |  |  |
| --- | --- | --- |
| **I** | **Retningslinjer** |  |
|  | 1. [Rett til vurdering](#_RETT_TIL_VURDERING) ................................................................. |  5 |
|  | 2. [Formålet med vurdering](#_FORMÅLET_MED_VURDERING) ..................................................... |  5 |
|  | 3. [Grunnlag for vurdering](#_GRUNNLAG_FOR_VURDERING_1) 3.1. [Grunnlag for vurdering i fag](#_GRUNNLAG_FOR_VURDERING) ........................................ |  6 |
|  |  3.2. [Grunnlag for vurdering i orden og i åtferd](#_GRUNNLAG_FOR_VURDERING_2) ................... |  7 |
|  | 4. [Vurderingskategoriar](#_VURDERINGSKATEGORIER) |  |
|  |  4.1. [Undervegsvurdering](#_UNDERVEISVURDERING_(f§_3-11)) ..................................................... |  8 |
|  |  4.1.1. [Halvårsvurdering](#_4.1.2.__HALVÅRSVURDERING) ................................................  |  9 |
|  |  4.1.2. [Eigenvurdering](#_4.1.3.__EGENVURDERING) ................................................... |  9 |
|  |  4.2 [Sluttvurdering i fag](#_SLUTTVURDERING_I_FAG) ........................................................ | 10 |
|  |  4.2.1. [Standpunktkarakter i fag](#_4.2.1._STANDPUNKTKARAKTER_I) .................................... | 11 |
|  |  4.2.2. [Fag-/sveineprøve og kompetanseprøve](#_4.2.3._FAG-/SVENNEPRØVE_OG) ……… | 12 |
|  |  4.2.3. [Eksamen](#_4.2.3.._EKSAMEN_(f§§) …………………………………………... | 14 |
|  |  4.3.[Sluttvurdering i orden og i åtferd](#_SLUTTVURDERING_I_ORDEN) ……………………... | 15 |
|  |  4.3.1. [Standpunktkarakter i orden og i åtferd](#_4.3.1._STANDPUNKTKARAKTER_I) ..………. | 15 |
|  | 5. [Elevar med individuell opplæringsplan (IOP)](#_ELEVER_MED_INDIVIDUELL) ..................... | 15 |
|  | 6. [Varsling](#_VARSLING_(f§3-7)) .............................................................................. | 17 |
|  | 7. [Fritak frå vurdering](#_FRITAK_FRA_VURDERING) ............................................................. | 18 |
|  | 8. [Klage på vurdering](#_KLAGE_PÅ_VURDERING) ............................................................. | 19 |
|  |  8.1. [Innsending av klager](#_INNSENDING_AV_KLAGER) ................................................... | 19 |
| **II** | **Vedlegg** |  |
|  |  [Utdjuping av dei fire prinsipp](#_UTDYPING_AV_DE)a for vurdering ........................ | 20 |

# RETT TIL VURDERING ([f§ 3-1](http://lovdata.no/forskrift/2006-06-23-724/%C2%A73-17))

Elevar, lærlingar og lærekandidatar i offentleg vidaregåande opplæring har i følgje Forskrift til opplæringslova f§ 3-1 rett til vurdering. Denne retten inneber både rett til undervegsvurdering og sluttvurdering, og rett til dokumentasjon av opplæringa.

I retten til vurdering ligg òg at eleven skal bli gjort kjent med måla for opplæringa, kva som er grunnlaget for vurderinga og kva som vil bli vektlagd i vurderinga.

For å ha rett til vurdering i fag, er det ein føresetnad at eleven møter fram og deltar aktivt i opplæringa. Jf. f§ 3-3.

# FORMÅLET MED VURDERING [(f§ 3-2](http://lovdata.no/forskrift/2006-06-23-724/%C2%A73-2))

Formålet med vurdering i fag

* å fremme læring (vurdering FOR læring)
* å uttrykke kompetansen undervegs (vurdering FOR og AV læring)
* å uttrykke kompetansen ved avslutning av opplæringa (vurdering AV læring)

Vurdering i fag skal gi god tilbakemelding og god rettleiing framover.

Formålet med vurdering i orden og i åtferd er

å medverke i sosialiseringsprosessen til eleven, skape eit godt psykososialt miljø og gi informasjon om ordenen og åtferda til eleven.

# GRUNNLAG FOR VURDERING

## GRUNNLAG FOR VURDERING I FAG [(f§ 3-3](http://lovdata.no/forskrift/2006-06-23-724/%C2%A73-3))

F§§ [3-1](http://lovdata.no/forskrift/2006-06-23-724/%C2%A73-18) og [3-3](http://lovdata.no/forskrift/2006-06-23-724/%C2%A73-3) gjer klart følgjande:

* **Eleven, lærlingen og lærekandidaten** har ansvar for å vere til stades, delta aktivt og undervegs vise kompetanse som vil ha innverknad for standpunktkarakteren. (Jf. [f§ 3-3](http://lovdata.no/forskrift/2006-06-23-724/%C2%A73-3))
* **Læraren** har ansvar for at eleven er gjort kjent med kva som er mål for opplæringa og kva som vil danne grunnlaget for standpunktvurderinga. (Jf. [f§ 3-1](http://lovdata.no/forskrift/2006-06-23-724/%C2%A73-3))
* Føresetnadene til eleven, lærlingen og lærekandidaten, fråvær eller forhold knytte til orden/åtferd, skal ikkje trekkjast inn i vurderinga i fag.
* Grensa for udokumentert fråvær i fag er satt til 10%, med moglegheit for at rektor etter skjønn kan godkjenne av fråvær opp til 15%. Overskriding av fråværsgrensa vil føre til at eleven ikkje kan få karakter i faget. (Jf. [f§ 3-3](http://lovdata.no/forskrift/2006-06-23-724/%C2%A73-3) samt Rogaland fylkeskommune sitt styringsdokument [Fraværsgrense](https://www.qmplus.com/qmplus/ShowFile/6642/0/0/0/0/Prosedyre_Fravaersgrense.docx?Company=rfk).)
* Stort fråvær eller andre særlige grunnar kan føre til at læraren ikkje har tilstrekkeleg grunnlag for å gi vurdering. Dette gjeld uavhengig av fråversgrensa. (Jf. [f§ 3-3](http://lovdata.no/forskrift/2006-06-23-724/%C2%A73-3))

Særlige forhold knytte til bestemte fag:

1. For faget Kroppsøving gjeld (jf. Udir-08-2012):
* Elevane sin innsats skal vere del av vurderingsgrunnlaget.
* Når føresetnadene til eleven er del av kompetansemålet, vil dei bli tatt med i vurderinga.
* Det er forskriftsstridig å leggje til grunn eit normrelatert vurderingsprinsipp, til dømes å bruke resultat frå testar som grunnlag for å samanlikne elevar.
1. For faget Yrkesfagleg fordjuping (YFF) gjeld dette:
* Det er skolen som har ansvaret for både undervegsvurdering og for å setja standpunktkarakter, som er sluttvurderinga for yrkesfagleg fordjuping.
* Viss yrkesfagleg fordjuping brukast til opplæring i bedrift, skal fylkeskommunen leggja til rette for at skolen samarbeider om vurderinga med den som er ansvarleg for opplæringa i bedrifta.

## GRUNNLAG FOR VURDERING I ORDEN OG I ÅTFERD [(f§ 3-5)](http://lovdata.no/forskrift/2006-06-23-724/%C2%A73-5)

[Vurdering i orden og i åtferd gjeld for elevar, ikkje for lærlingar og lærekandidatar.]

Skolens ordensreglement ligg til grunn for vurderinga i orden og i åtferd.

Skolens ordensreglement er *Fylkeskommunal forskrift til ordensreglement* og skolen sitt vedlegg til dette. Skolens vedlegg kan ikkje ha reglar som er strengare enn kva ein finn heimel for i den fylkeskommunale forskrifta .

Vurderinga i orden og i åtferd skal haldast åtskilt frå vurderinga av eleven sin kompetanse i fag.

Grunnlaget for vurderinga i orden skal haldast åtskild frå grunnlaget for vurderinga i åtferd, slik:

* I orden skal ein vektlegge:
Eleven sine arbeidsvanar og arbeidsinnsats, at eleven er punktleg, og til ei kvar tid er førebudd til opplæringa og følgjer opp arbeid som skal gjerast.
* Åtferd:
Korleis eleven oppfører seg, viser respekt og omsyn overfor medelevar, lærarar og andre tilsette.

Spesielle forhold som kan leggjast til grunn:

* Fråvær
Fråvær kan føre til nedsett karakter anten i orden eller i åtferd. Eitt og same fråvær kan ikkje bli trekt med i vurderinga i både orden og åtferd
* Føresetnadane til eleven
 Vurderinga i orden og i åtferd skal ta omsyn til føresetnadane til eleven.
* Enkelthendingar
Til vanleg skal ikkje enkelthendingar få avgjerande vekt, unnataket er dersom enkelthendinga er særleg klanderverdig eller grov. Denne kan da i seg sjølv gi grunnlag for nedsett karakter. Sjå også [punkt 6](#_VARSLING_(f§3-7)), om varsling i slike høve.
.

Skolen må definere tydeleg kva for forhold som gjeld orden og kva for forhold som gjeld for åtferd.

Det skal vere kjent for eleven kva som er grunnlaget for vurdering og kva som blir vektlagt i vurdering i orden og i åtferd.

# VURDERINGSKATEGORIAR

## UNDERVEGSVURDERING [(f§ 3-11)](http://lovdata.no/forskrift/2006-06-23-724/%C2%A73-11)

Presisering av undervegsvurdering (frå [f§ 3-11](http://lovdata.no/forskrift/2006-06-23-724/%C2%A73-11)):

Undervegsvurderinga skal innehalde informasjon om kompetansen til eleven, lærlingen og lærekandidaten og gi rettleiing om korleis ho eller han kan utvikle kompetansen sin i faget

Undervegsvurdering (…) skal gis løpande og systematisk og kan vere både munnleg og skriftleg.

Formålet med undervegsvurderinga:

* Undervegsvurderinga skal vere reiskap i læreprosessen og ein integrert del av undervisninga/opplæringa.
* Den skal gi grunnlag for tilpassa opplæring.
* Den skal gi eleven, lærlingen og lærekandidaten høve til å forbetre kompetansen sin gjennom opplæringstida i faget ([f§ 3-16](http://lovdata.no/forskrift/2006-06-23-724/%C2%A73-16)) og rettleiing om korleis ([f§ 3-11](http://www.lovdata.no/for/sf/kd/td-20060623-0724-006.html#3-11)).
* Undervegsvurdering er ein del av grunnlaget for vurderinga når standpunktkarakteren i fag skal fastsetjast ([f§ 3-16](http://lovdata.no/forskrift/2006-06-23-724/%C2%A73-16))

MERK: Undervegsvurdering har, gjennom den nye paragraf [3-16](http://lovdata.no/forskrift/2006-06-23-724/%C2%A73-16) i forskrifta, funksjon *både* som vurdering FOR læring *og* vurdering AV læring.

Det er særs viktig at undervegsvurderinga sin unike funksjon som vurdering FOR læring ikkje vert svekka. Jf. Utdanningsdirektoratets kommentarar til [f§ 3-16](http://lovdata.no/forskrift/2006-06-23-724/%C2%A73-16):

*Elevene skal ha mulighet til å prøve og feile underveis, men det gjennomføres også vurderinger i løpet av skoleåret som har betydning for standpunktkarakteren. Derfor er det viktig at eleven tidlig i opplæringen får vite hva som vil inngå i grunnlaget for vurderingen i faget når standpunktkarakteren settes. (*[*Individuell vurdering Udir-5-2016*](https://www.udir.no/regelverk-og-tilsyn/finn-regelverk/etter-tema/Vurdering/individuell-vurdering-udir-5-2016/ii/#3-16)*)*

Det er altså i strid med forskrifta dersom **all** undervegsvurdering inngår som grunnlag for sluttvurderinga. Og det er i strid med forskrifta dersom eleven ikkje tidlig og tydeleg er informert om **kva** som vil inngå i dette grunnlaget.

I dei tilfelle der undervegsvurdering blir del av grunnlaget når standpunktkarakteren vert fastset, må dette bli gjort ut frå eit samla fagleg skjønn, og ikkje vere ei matematisk gjennomsnittsberekning.

### 4.1.1. HALVÅRSVURDERING [(f§ 3-11](http://lovdata.no/forskrift/2006-06-23-724/%C2%A73-11), [f§ 3-13](http://lovdata.no/forskrift/2006-06-23-724/%C2%A73-13) og [f§ 3-14](http://www.lovdata.no/for/sf/kd/td-20060623-0724-006.html#3-14))

Elevar har rett til halvårsvurdering med og utan karakter.

Lærlingar og lærekandidatar har rett til halvårsvurdering utan karakter.

Eleven, lærlingen og lærekandidaten har minst ein gang kvart halvår rett til ein samtale med kontaktlæraren eller instruktøren om utviklinga si i høve til kompetansemåla i faga. Dette gjeld også ved slutten av opplæringsåret i gjennomgåande fag.

Ved halvårsvurdering skal karakterane fastsetjast som heile karakterar.

### 4.1.2. EIGENVURDERING [(f§ 3-12)](http://lovdata.no/forskrift/2006-06-23-724/%C2%A73-12)

Formålet med eigenvurdering er å fremje læringa ved at eleven/lærlingen/lærekandidaten sjølv reflekterer over læreprosessen og blir bevisst på eiga læring.

I omgrepet eigenvurdering ligg at eleven/lærlingen/lærekandidaten deltar aktivt i vurderinga av eige arbeid, eigen kompetanse og eiga fagleg utvikling.

Eigenvurdering er ein del av undervegsvurderinga, der føresetnaden er at dette skjer i dialog med og gjennom rettleiing av faglærer, jf. [f§ 3-8](http://lovdata.no/forskrift/2006-06-23-724/%C2%A73-8). Læraren skal vurdere om eleven har tilfredsstillande utbytte av opplæringa, jf. [f§ 3-11](http://lovdata.no/forskrift/2006-06-23-724/%C2%A73-11).

## SLUTTVURDERING I FAG [(f§ 3-17](http://lovdata.no/forskrift/2006-06-23-724/%C2%A73-17))

Sluttvurdering i fag er standpunktkarakter, eksamenskarakter og karakter til fag/sveineprøve og kompetanseprøve og gis ved avslutninga av opplæringa i faget. Jf. [f§ 3-17](http://lovdata.no/forskrift/2006-06-23-724/%C2%A73-17):

Sluttvurdering skal gi informasjon om kompetansen til eleven, lærlingen og lærekandidaten ved avslutninga av opplæringa i faget.

Omgrepet *«sluttkompetanse»* er tatt ut av teksten i forskrifta.

Ingen av sluttvurderingsformene krev eller gir høve til at eleven skal vise den totale kompetansen sin i faget på eit avsluttande tidspunkt.

Eksamen/sveineprøve/kompetanseprøve tener som vurdering av eit representativt utsnitt av eleven sin kompetanse ved avslutninga av opplæringa.

Standpunktkarakter tener som vurdering av den samla kompetansen til eleven slik faglærer vurderer denne ved avslutninga av opplæringa.

Ved sluttvurdering skal karakterane fastsetjast som heile karakterar.

 Sluttvurdering er enkeltvedtak med klagerett. (Sjå [punkt 5](#_KLAGE_PÅ_VURDERING) om klagar )

.

### 4.2.1. STANDPUNKTKARAKTER I FAG [(§ 3-18](http://lovdata.no/forskrift/2006-06-23-724/%C2%A73-18)**)**

Punkta under 4.1. om undervegsvurdering, og punkt 4.2. om sluttvurdering må liggje til grunn når standpunktkarakter skal fastsetjast.

Standpunktkarakteren blir fastsett ved slutten av opplæringa.

* Den skal byggje på eit breidt vurderingsgrunnlag som samla skal vise den kompetansen eleven har i faget
* Eleven skal vere kjent med kva som blir vektlagd når karakteren skal fastsetjast

I omgrepet ”standpunkt” ligg at karakteren skal uttrykke det faglege nivået eleven har nådd, slik lærar vurderer dette ved avslutninga av opplæringstida.

I den nye forskrifta blir ikkje omgrepet «sluttkompetanse» nytta. Ein konsekvens av dette er ein ny paragraf som slår fast at undervegsvurdering **både** skal fremje læring og gi eleven høve til å forbetre seg, **og** at den kompetansen som eleven har vist undervegs er ein del av grunnlaget når standpunktkarakteren i fag skal fastsetjast. Ny [f§ 3-16](http://lovdata.no/forskrift/2006-06-23-724/%C2%A73-16):

Undervegsvurderinga skal fremje læring og gi eleven høve til å forbetre kompetansen sin gjennom opplæringstida i faget. Den kompetansen eleven har vist undervegs i opplæringa er ein del av grunnlaget når standpunktkarakteren i fag skal fastsetjast.

Den nye paragrafen seier ikkje at all undervegsvurdering skal inngå i standpunktkarakteren. Utdanningsdirektoratet presiserer dette i sin kommentar til forskrifta:

*Læreren skal gjøre en totalvurdering av elevens kompetanse ved fastsettelsen av standpunktkarakteren. Det betyr ikke at læreren må vurdere eleven i alle kompetansemålene rett før standpunktkarakteren fastsettes, men at læreren skal bruke sitt faglige skjønn til å gjøre en samlet vurdering av elevens kompetanse ut fra kompetansemålene i læreplanen for faget. Læreren kan derfor ikke legge sammen karakterer fra underveisvurderingen og gi en standpunktkarakter som er et matematisk gjennomsnitt av disse karakterene. (*[*Individuell vurdering Udir-5-2016*](https://www.udir.no/regelverk-og-tilsyn/finn-regelverk/etter-tema/Vurdering/individuell-vurdering-udir-5-2016/ii/#3-16)*)*

I ulike fag vil vurdering undervegs kunne ha ulik relevans for standpunktvurderinga. Når kompetansen som blir vist seint i opplæringsløpet bygger på kompetanse oppnådd tidligare i løpet, vil tidlege vurderingssituasjonar ha mindre relevans.

**Bruk av fagleg skjønn**

(jf. [Udir-5-2016 Individuell vurdering](https://www.udir.no/regelverk-og-tilsyn/finn-regelverk/etter-tema/Vurdering/individuell-vurdering-udir-5-2016/ii/))

I omgrepet «standpunkt» ligg at karakteren skal uttrykke det faglege nivået eleven har nådd.

Læraren må bruke sitt faglege skjønn til å gi ei samla vurdering av kva for fagleg nivå eleven har nådd, altså eleven sitt standpunkt.

Standpunktvurdering er med andre ord ikkje ei gjennomsnittsvurdering. Det er heller ikkje slik at lærar *i ettertid* kan bruke undervegsvurderingar som grunnlag i standpunktkarakteren utan at dette på førehand er gjort kjent for eleven (jf. forskriftens [§ 3-1](http://lovdata.no/forskrift/2006-06-23-724/%C2%A73-18) og Utdanningsdirektoratet kommentarar til endringar i regelverket om vurdering).

### 4.2.3. FAG-/SVEINEPRØVE OG KOMPETANSEPRØVE ([f§§ 3-48 til 3- 68](http://www.lovdata.no/for/sf/kd/xd-20060623-0724.html#map013))

Lærlingar og lærekandidatar skal ha sluttvurdering der den oppnådde kompetansen skal bli vurdert. Fag-/sveineprøve og kompetanseprøve skal som hovudregel gjennomførast ved slutten av opplæringstida og skal vere avslutta seinast innan to månader etter læretidas slutt, sjå [f§§ 3-48 til 49](http://www.lovdata.no/for/sf/kd/xd-20060623-0724.html#map013). Vitnemål og fag-/sveinebrev kan ikkje utskrivast før alle fag er bestått, opplæringstida gjennomført og fag-/sveineprøva er bestått.

Før fag-/sveineprøve kan bli gjennomført, skal lærlingen eller eleven som hovudregel ha bestått dei faga som er fastsette i fag- og timefordelinga på Vg1, Vg2 og eventuelt Vg3 i skole. Lærlingar som har følgt opplæringa, men ikkje har bestått i inntil to av fellesfaga, kan likevel få framstille seg til fag-/sveineprøven. Desse lærlingane må bestå faga innan to år etter at fag-/sveineprøva er halden for å kunne få vitnemål og fagbrev. Dersom lærlingen har IV (ikkje vurderingsgrunnlag) i eitt eller fleire fag, vil ikkje meldinga til fagprøve bli godkjent, sjå [f§ 3-51](http://www.lovdata.no/for/sf/kd/xd-20060623-0724.html#3-51).

Hovudregelen er at ein kan søkje om fritak for bestått karakter i inntil to fellesfag. Ein kan ikkje søkje om fritak før fagprøva er gjennomført. Det er høve til å søke fritak dersom

* lærlingen har hatt fritak for vurdering med karakter i grunnskolen
* lærlingen har hatt fritak i faget eller fritak for vurdering i faget. I dag gjeld dette bare faget kroppsøving, sjå [f§§ 1-12](http://www.lovdata.no/for/sf/kd/xd-20060623-0724.html#1-12) og [3-23](http://www.lovdata.no/for/sf/kd/xd-20060623-0724.html#3-23) samt rundskriv [Udir-08-2012](http://www.udir.no/Upload/Rundskriv/2012/Udir-8-2012-kroppsoving.pdf)
* lærlingen har spesifikke lærevanskar i faget, sjå [f§ 3-67](http://www.lovdata.no/for/sf/kd/xd-20060623-0724.html#3-67)

Lærebedrifta, opplæringskontoret eller skolen melder lærlingen/lærekandidaten til fag/sveineprøve eller kompetanseprøve. Meldinga skal sendast til fylkeskommunen, som skal kontrollere og godkjenne meldinga før prøveprotokollen blir sendt til prøvenemnda. Fagprøva kan ikkje starte før prøvenemnda har fått meldinga frå fylkeskommunen.

Fag-/sveineprøve skal bli starta av prøvenemnda, og minst ein frå nemnda må vere til stades når prøven blir starta. Ved avslutning av prøva skal begge medlemmene i prøvenemnda vere til stades for å vurdere prøva.

Fag- og sveineprøva skal prøve kandidaten sin fagkompetanse på grunnlag av læreplanen for opplæring i bedrift i lærefaget. Alle kompetansemåla i læreplanen skal kunne prøvast. Dersom prøva blir gjennomført i lærebedrifta, skal prøva tilpassast verksemda i bedrifta.

I tillegg til sjølve prøveoppgåva skal prøvenemnda utarbeide eit vurderingsgrunnlag til prøva. Hovudpunkta i vurderingsgrunnlaget skal gjerast kjent for kandidaten.

Prøva skal innehalde fire delar og alle fire delane skal vere med i sluttvurderinga.

Fagprøvas fire deler, se [f§ 3-57](http://www.lovdata.no/for/sf/kd/xd-20060623-0724.html#3-57):

1. Planlegging av arbeidet og grunngiving for dei valde løysningane.
2. Gjennomføring av eit fagleg arbeid.
3. Vurdering av eige prøvearbeid.
4. Dokumentasjon av eige prøvearbeid.

Dei fire delane i fagprøva går ofte inn i kvarandre. Det vil m.a. vere nødvendig å dokumentere undervegs i arbeidet, og vurdering av eige arbeid skjer fortløpande sjølv om dette også skal bli summert opp for prøvenemnda.

Kompetansebevis blir utferda til alle som har bestått fag-/sveineprøve eller kompetanseprøve.

### 4.2.3. EKSAMEN ([f§§ 3-25 til 37](http://www.lovdata.no/for/sf/kd/td-20060623-0724-009.html))

Eksamen er anten sentralt gitt eller lokalt gitt. Dette kjem fram i læreplanen til det enkelte faget.

Ved sentralt gitte eksamen fastset **Utdanningsdirektoratet** korleis eksamen i det enkelte faget skal organiserast, korleis eksamensoppgåvene skal vere, datoen for den enkelte eksamenen, og korleis sensurordningane skal vere. (Jf. [f§ 3-28](http://lovdata.no/forskrift/2006-06-23-724/%C2%A73-28a).)

**Fylkeskommunen** har det overordna ansvaret for lokalt gitte eksamenar. (Jf. [f§ 3-30](http://lovdata.no/forskrift/2006-06-23-724/%C2%A73-30).) Rogaland fylkeskommune har utarbeida Fylkeskommunale retningslinjer for lokalt gitt eksamen. Disse ligg på QM+.

Viktige reglar knytte til forholdet mellom eksamenskarakter og standpunktkarakter:

* **Karakteren 1**
	+ Karakteren (ein) til eksamen gir ikkje bestått, sjølv om eleven har 2 (to) eller betre i standpunktkarakter.
	+ Bestått eksamen gir bestått i faget sjølv om standpunktkarakteren er 1 (ein).
	+ Karakteren 1 (ein) ved tverrfagleg eksamen: Karakteren 1 (ein) i standpunktkarakter i eitt eller fleire programfag som inngår i tverrfagleg eksamen, gjer at kurset ikkje er bestått sjølv om eleven består tverrfagleg eksamen. Eleven beheld eksamenskarakteren, men må ta særskilt eksamen i programfaget/faga eleven har 1 (ein) i, for å få bestått.
* **IV (ikkje vurderingsgrunnlag) i avsluttande fag**
	+ Dersom en elev ikkje får standpunktkarakter i eit avsluttande fag, blir ein eventuell eksamen eleven har avlagt, annullert, og eleven må ta privatisteksamen i faget.
	+ Ein elev som ikkje får standpunktkarakter i eitt eller fleire programfag som inngår i tverrfaglig eksamen, må ta privatisteksamen i faget og tverrfaglig privatisteksamen.

Særskilt, ny og utsett eksamen – sjå [f§§ 3-33 til 35](http://www.lovdata.no/for/sf/kd/td-20060623-0724-009.html#3-33)

## SLUTTVURDERING I ORDEN OG I ÅTFERD

Sluttvurdering, i form av standpunktkarakter, blir fastsett ved avslutninga av opplæringa i skole og inkluderer siste skoledag.

### 4.3.1. STANDPUNKTKARAKTER I ORDEN OG I ÅTFERD [(f§ 3-19](http://lovdata.no/forskrift/2006-06-23-724/%C2%A73-19))

Rektor har ansvaret for at standpunktkarakterar i orden og i åtferd blir fastsette etter drøfting i møte der lærarane til eleven er til stades.

# ELEVAR MED INDIVIDUELL OPPLÆRINGSPLAN (IOP)

Sjå opplæringslova [kapittel 5](http://www.lovdata.no/all/hl-19980717-061.html#map006) og forskrift [f§§ 3-17, 5. ledd](http://www.lovdata.no/for/sf/kd/td-20060623-0724-007.html#3-18), [3-18](http://lovdata.no/forskrift/2006-06-23-724/%C2%A73-18), [3-20](http://www.lovdata.no/for/sf/kd/td-20060623-0724-008.html#3-20), [3-45](http://lovdata.no/forskrift/2006-06-23-724/%C2%A73-45) og [3-46](http://lovdata.no/forskrift/2006-06-23-724/%C2%A73-46).

**Definisjon av og vilkår for IOP** ([l§ 5-1](http://lovdata.no/lov/1998-07-17-61/%C2%A75-1))

Elevar som ikkje har eller som ikkje kan få tilfredsstillande utbytte av det ordinære opplæringstilbodet, har rett til spesialundervisning. Det skal liggje føre ei sakkunnig vurdering [(jf. l§ 5-3)](http://lovdata.no/lov/1998-07-17-61/%C2%A75-3), og det skal gjerast enkeltvedtak der det går fram at eleven følgjer ein individuell opplæringsplan (IOP) i eitt eller fleire fag.

Ein IOP er ein læreplan med færre og/eller reduserte kompetansemål. Avviket frå ordinær læreplan må byggje på den sakkunnige vurderinga og gå fram av enkeltvedtaket om spesialundervisning.

**Vurdering med IOP**

Vurdering skal, sjølv om eleven har IOP i faget, bli gitt etter retningslinjene som gjeld generelt:

* Eleven har rett til undervegsvurdering med og utan karakter og sluttvurdering med karakter.

Elevar med IOP kan ikkje (som i grunnskolen) få fritak for vurdering med karakter i eit fag. (Jf. [f§ 3-20](http://lovdata.no/forskrift/2006-06-23-724/%C2%A73-20).) Unntaket er skriftleg sidemål. (Jf. [f§ 3-22](http://lovdata.no/forskrift/2006-06-23-724/%C2%A73-22) andre ledd.)

**Standpunktvurdering ved IOP.** [(Jf. «Veilederen Spesialundervisning» på Udir.no.)](http://www.udir.no/Regelverk/tidlig-innsats/Veilederene-i-fulltekst/Spesialundervisning/Tilpasset-opplaring/Vurderingspraksis/)

For standpunktkaraktervurdering gjeld dei generelle retningslinjene i forskrifta:

Grunnlaget for vurdering i fag er **kompetansemåla i læreplanane**, jf. [f§ 3-3](http://lovdata.no/forskrift/2006-06-23-724/%C2%A73-30).

Standpunktkarakteren skal byggje på et breidt vurderingsgrunnlag som samla skal vise den kompetansen eleven har i faget, jf. [§ 3-18](http://lovdata.no/forskrift/2006-06-23-724/%C2%A73-18).

Ved IOP er det to alternativ:

* **IOP gir grunnlag for å fastsetje standpunktkarakter**. Reduksjonane i IOP er små i høve til ordinær læreplan, og standpunktkarakter kan fastsetjast på eit breidt vurderingsgrunnlag som samla viser den kompetansen eleven har i faget samanhalde med ordinær læreplan.

[Veilederen](http://www.udir.no/Regelverk/tidlig-innsats/Veilederene-i-fulltekst/Spesialundervisning/Tilpasset-opplaring/Vurderingspraksis/) til Udir viser gjennom døme med kommentarar at standpunktkarakteren kan bli 1 (ikkje bestått):

*Dersom opplæringen i grunnskolen kun har omfattet deler av læreplanen for faget, kan elevens kompetanse i faget være så smal at det ikke er mulig å jobbe med kompetansemålene på Vg1-, Vg2- eller Vg3-nivå. Dette kan føre til at eleven får karakteren 1 (ikke bestått).*Kompetansemåla er altså ikkje fjerna i IOP, men eleven har på det aktuelle faglege nivået ikkje vist tilstrekkeleg måloppnåing til at karakteren kan bli bestått.

Dersom ein vel dette alternativet, føljer at ein også kan sette IV (Ikkje vurderingsgrunnlag) dersom eleven si deltaking ikkje er i tråd med det som står i IOP.

* **IOP gir ikkje grunnlag for å fastsetje standpunktkarakter.** IOP avvik i så stor grad frå ordinær læreplan at det samla vurderingsgrunnlaget ikkje er breidt nok til at standpunktkarakter kan fastsetjast. Eleven skal då ha IV (ikkje vurderingsgrunnlag for standpunktkarakter i faget).

Elevar som ikkje har vurdering med karakter i eitt eller fleire fag, får kompetansebevis, og ikkje vitnemål. (Jf. Udirs rettleiing: [Føring av vitnemål og kompetansebevis for videregående opplæring 2015.](http://www.udir.no/Vurdering/Vitnemal-og-kompetansebevis/Artikler_vitnemal/Foring-av-vitnemal-og-kompetansebevis-for-videregaende-opplaring-2015/15-))

# **VARSLING** [(f§ 3-7)](http://lovdata.no/forskrift/2006-06-23-724/%C2%A73-7)

* Varsel skal vere skriftleg.
* Både elev og føresette skal ha varsel når eleven er under 18 år
* Varsel skal gis ved fare for manglande vurderingsgrunnlag til halvårsvurdering og til standpunkt, og ved fare for nedsett karakter i orden eller i åtferd til halvårsvurdering og til standpunkt.

Døme: Ein elev som er varsla i 1. termin, må ha nytt varsel i 2. termin dersom det framleis er fare for manglande vurderingsgrunnlag i fag eller fare for nedsett karakter i orden eller i åtferd.

* Varsel skal givast utan ugrunna opphald og så tidleg at eleven får høve til å forbetre seg.

Kravet om varsel gjeld ikkje nedsetting av karakter i orden eller i åtferd på grunnlag av ei særlig klanderverdig eller grov enkelthending.

## BRUK AV ELEKTRONISK KOMMUNIKASJON VED VARSLING

I tolkingsuttale av 24.04.2015 til [f§ 3-7](http://lovdata.no/forskrift/2006-06-23-724/%C2%A73-7) seier Utdanningsdirektoratet at e-post eller læringsplattform etter [eForvaltningsforskriften](https://lovdata.no/dokument/SF/forskrift/2004-06-25-988) ikkje vil vere eigna til melding om varsel.

Men Utdanningsdirektoratet opna i 2014 for elektronisk utsending av varsel på grunnlag av samtykkeerklæring. Dette er grunnlaget for gjeldande praksis i Rogaland:

I Rogaland fylkeskommune har fylkesadvokaten utarbeidd kvalitetssikra samtykkeerklæring som grunnlag for elektronisk kommunikasjon av varsel etter [f§ 3-7](http://lovdata.no/forskrift/2006-06-23-724/%C2%A73-7) Sjå ESA-sak nr. 14/10440.

# FRITAK FRA VURDERING [(f§§ 3-20 til 3-24)](http://lovdata.no/forskrift/2006-06-23-724/%C2%A73-20)

Her er ei oversikt i stikkordform over innhaldet i paragrafane som regulerer fritak for vurdering. Etter forskrifta gis det bare fritak frå vurdering med karakter.

[F§ 3-20](http://lovdata.no/forskrift/2006-06-23-724/%C2%A73-20): Elever med IOP kan **ikkje** få fritak frå vurdering med karakter

[F§ 3-21](http://lovdata.no/forskrift/2006-06-23-724/%C2%A73-21): Reglar for fritak frå vurdering med karakter for minoritetsspråklege elevar som nyleg har kome til Noreg

[F§ 3-22](http://lovdata.no/forskrift/2006-06-23-724/%C2%A73-22): Reglar for fritak frå vurdering med karakter i skriftleg sidemål

[F§ 3-23](http://lovdata.no/forskrift/2006-06-23-724/%C2%A73-23): Reglar for fritak frå vurdering med karakter i faget kroppsøving

Den siste paragrafen gjelder fritak frå eksamen:

[F§ 3-24](http://lovdata.no/forskrift/2006-06-23-724/%C2%A73-24): Elever som er fritatt frå vurdering med karakter i fag som blir avslutta med eksamen, skal ikkje delta i eksamen i faget.

I retningslinjer for vurdering vert ikkje fritak frå fag omtala. Her viser vi til Udirs oversikt:

[Fritak fra opplæring eller vurdering med karakter og godkjenning av fag fra Norge eller utlandet (Artikkel 31.01.2014)](http://www.udir.no/Vurdering/Vitnemal-og-kompetansebevis/Artikler_vitnemal/Foring-av-vitnemal-og-kompetansebevis-for-videregaende-opplaring-i-Kunnskapsloftet-2014/7-Fritak-fra-opplaring-eller-vurdering-med-karakter-og-godkjenning-av-fag-fra-Norge-eller-utlandet/)

# KLAGE PÅ VURDERING [(Forskrift til opplæringslova kapittel 5)](https://lovdata.no/dokument/SF/forskrift/2006-06-23-724/KAPITTEL_6#KAPITTEL_6)

Elevar, lærlingar, lærekandidatar og privatistar har rett til å klage på sluttvurdering.

[Kapittel 5 i Forskrift til opplæringslova](https://lovdata.no/dokument/SF/forskrift/2006-06-23-724/KAPITTEL_6#KAPITTEL_5) sikrar eleven sin rett til å klage. Det er viktig at skolane har gode rutinar for klagebehandling og god kommunikasjon til elevane om klagerett og klagebehandling. På Rogaland fylkeskommune sine nettsider finn ein rettleiing ([Klageplakat](http://www.rogfk.no/Vaare-tjenester/Utdanning/Videregaaende-skole/Klage2)) for elevar og privatistar som vurderer å klage. Vår tilråding er at alle som arbeider med klagesaker gjer seg kjent med innhaldet i denne.

Merk uttalen til Udir om dokumentasjonskrav i samband med klage (punkt 2.2. i [«Endringer i regelverket om vurdering»](http://www.udir.no/Vurdering/Innhold-vurdering/Endringer-i-regelverket-om-vurdering/) på Udir.no) :

*Selv om det tidligere kravet i § 3-16 annet ledd er opphevet, må skolene fremdeles ha et forsvarlig system og kunne dokumentere vurderingsarbeidet. I en klage på standpunktkarakter er kravet til dokumentasjon annerledes enn det som sto i tidligere § 3-16. I en klagesak skal faglæreren gi en uttalelse om hvordan karakteren er fastsatt, og rektor skal gi en uttalelse om skolens saksbehandling.*

*Det ligger innenfor skoleeiers styringsrett å kreve mer skriftlig dokumentasjon av underveisvurdering enn det som følger av forskriften*.

## **INNSENDING AV KLAGER**

Alle klager må gå gjennom skolen. Ved klager skal både elev, faglærar og rektor bruke eigne skjema. Desse ligg på [RFK sine internettsider](http://www.rogfk.no/Vaare-tjenester/Utdanning/Videregaaende-skole/Klageskjema).

## VEDLEGG: UTDJUPING AV DEI FIRE PRINSIPPA FOR VURDERING

**Prinsipp 1 – TYDELEGE MÅL OG KRITERIER**

**Elevar, lærlingar og lærekandidatar lærer best når dei forstår kva dei skal lære og kva som er forventa av dei**

1. Formål og heilskap i faget blir presentert i starten av læreprosessen for å gi elevar, lærlingar og lærekandidatar motivasjon og heilskapleg forståing.
2. Opplæringa tar utgangspunkt i bakgrunnskunnskapen til eleven, lærlingen og lærekandidaten.
3. Forståinga til eleven, lærlingen og lærekandidaten blir sjekka ut – felles omgrepsforståing av viktige uttrykk.
4. Opplæringa og dei enkelte arbeidsoppgåvene blir tilpassa eleven, lærlingen og lærekandidaten.
5. Læringsmåla blir fordelte på periodar og økter som gir oversikt over læringsarbeidet.
6. Kjenneteikn på måloppnåing er positivt formulert; dei beskriv det som skal kunnast.
7. Ei beskriving av det som skal bli målet i arbeidsoppgåva, blir utarbeidd tidleg i læringsprosessen, i lag med eleven, lærlingen og lærekandidaten.
8. Form på oppgåve blir vald ut frå grundig gjennomtenking på førehand: kva vil eg vurdere og korleis vil eg vurdere?
9. Kvar læringsøkt starter som regel med å førebu eleven, lærlingen og lærekandidaten til læring og avgrense læringsfokuset. På same måten blir økta oftast avslutta med å sjekke ut kva som er lært.

Sjå [f§ 3-1, 4. ledd:](http://www.lovdata.no/for/sf/kd/xd-20060623-0724.html#3-1)

*Det skal vere kjent for eleven, lærlingen og lærekandidaten kva som er måla for opplæringa og kva som blir vektlagt i vurderinga av hennar eller hans kompetanse*.

Sjå [f§ 3-3, 1. ledd:](http://www.lovdata.no/for/sf/kd/xd-20060623-0724.html#3-3)

*Grunnlaget for vurdering i fag er kompetansemåla i læreplanane for fag slik dei er fastsette i læreplanverket.*

**Prinsipp 2 – FAGLEG RELEVANT TILBAKEMELDING**

**Elevar, lærlingar og lærekandidatar lærer best når de får tilbakemeldingar som fortel om kvaliteten på arbeidet eller prestasjonen**

Kjenneteikn på gode tilbakemeldingar er at dei

1. tar utgangspunkt i kjenneteikn på måloppnåing
2. er konkrete og beskriv kva som er bra og kvifor
3. bli gitt mens elev/lærling/lærekandidat framleis arbeider med kompetansemåla og før eventuelle karakterar; karakterar kan skugge for tilbakemeldinga
4. kan dokumenterast

Sjå [f§ 3-11, 1. ledd](http://www.lovdata.no/for/sf/kd/xd-20060623-0724.html#map006): *Undervegsvurderinga i fag, i orden og i åtferd* *skal givast løpande og systematisk og kan vere både munnleg og skriftleg.*

Sjå [f§ 3-11, 2. ledd:](http://www.lovdata.no/for/sf/kd/xd-20060623-0724.html) *Undervegsvurderinga skal innehalde informasjon om kompetansen til eleven, lærlingen og lærekandidaten*

**Prinsipp 3 – RÅD OM FORBETRING**

**Elevar, lærlingar og lærekandidatar lærer best når dei får råd om korleis dei kan forbetre seg**

Grunnlaget for dette er at

1. skolen/verksemda har gode system og rutinar for fagsamtaler,
2. Eleven, lærlingen, lærekandidaten sin framgang alltid er i fokus – kva han/ho kan gjere for å utvikle seg vidare.

Sjå [f§ 3-11, 2. ledd:](http://www.lovdata.no/for/sf/kd/xd-20060623-0724.html) *Undervegsvurderinga skal (...) gi rettleiing om korleis ho eller han [eleven] kan utvikle kompetansen sin i faget.*

Sjå [f§ 3-11, 3. ledd](http://www.lovdata.no/for/sf/kd/xd-20060623-0724.html): *Eleven, lærlingen og lærekandidaten har minst éin gong kvart halvår rett til ein samtale med kontaktlæraren eller instruktøren om utviklinga si i forhold til kompetansemåla i faga.*

**Prinsipp 4 – ELEVEN ER INVOLVERT I VURDERINGSARBEIDET**

**Elevar, lærlingar og lærekandidatar lærer best når dei er involvert i eige læringsarbeid ved mellom anna å vurdere eige arbeid og eiga utvikling**

1. Eleven, lærlingen og lærekandidaten blir fortalt målsetting og formål med vurderingsarbeidet, slik at han/ho skal kunne delta i vurderingsprosessen.
2. Kjenneteikn på måloppnåing blir utgangspunktet ved eigenvurdering.
3. Det blir brukt rutinar som t.d. logg eller tilsvarande som sikrar progresjon / eigenvurdering over tid.
4. Elevane, lærlingane og lærekandidatane vurderer kvarandre – kameratvurdering. Å lage kjenneteikn saman med elevane, lærlingane, lærekandidatane for kva som skal vurderast, gir tryggleik i kameratvurderinga.

Følgjande grunnleggjande spørsmål bør ligge til grunn for eigenvurderinga:

* + Kva er målet?
	+ Kor står eg i høve til målet?
	+ Kva gjer eg for å kome vidare?

Sjå forskrift f§ 3-12: *Eigenvurderinga er ein del av undervegsvurderinga, og formålet med eigenvurderinga er at eleven, lærlingen og lærekandidaten reflekterer over og blir bevisst på eiga læring. Eleven, lærlingen og lærekandidaten skal delta aktivt i vurderinga av eige arbeid, eigen kompetanse og eiga fagleg utvikling.*